Holmestrandsveggen var den siste kjente hekkeplassen for vandrefalk i Vestfold, før vandrefalken ble etablert med gjenintroduksjon fra Sverige. Siste år med gammel hekking var i 1967, og første år med ny hekking i Holmestrandsveggen var i 1984. Verdens antatt lengstlevende vandrefalk i vill tilstand hadde sin viktigste hekkeplass i Bogen naturreservat. Hun holdt territoriet ved Holmestrandsveggen i 15 år på rad.